**Обявление на Изпълнителна агенция по околна среда (ИАОС)**

На основание чл. 122а, ал. 7, т. 2 от Закона за опазване на околната среда (ЗООС) е открит обществен достъп до проекта на комплексно разрешително (КР) на **„ОЛИВА“ АД, гр. Кнежа**, ЕИК 106013774, за изграждане и експлоатация на „**Инсталация за производство на растителни масла от маслодайни култури и за производство на белени слънчогледови ядки“**, извършваща дейност, съгласно т. 6.4.2. от Приложение № 4 към ЗООС – „Инсталации за обработване и преработване, различно от опаковане, на следните суровини, независимо дали са предварително обработени, или не, предназначени за производство на хранителни продукти за консумация от хора или животни от: б) единствено растителни суровини с производствен капацитет над 300 т готова продукция за денонощие или 600 т готова продукция за денонощие, когато инсталацията работи в продължение на не повече от 90 последователни дни през която и да е година“. Инсталацията се намира в гр. Полски Тръмбеш, Община Полски Тръмбеш.

Проектът на КР е изготвен след проведени консултации с оператора и е съгласуван с РИОСВ – Велико Търново и Басейнова дирекция „Дунавски район“.

В периода **от** **16.05.2023 г. до 22.05.2023 г.**,проектът и резултатите от съгласуването с директорите на РИОСВ – Велико Търново и Басейнова дирекция - „Дунавски район“ ще бъдат достъпни на интернет страницата на ИАОС.

Компетентен орган за вземане на решение по проекта на КР е изпълнителният директор на ИАОС. Становища в горепосочения срок могат да се подават до изпълнителния директор на ИАОС, по официален ред, заведени в Центъра за административно обслужване на ИАОС.

За допълнителна информация:

Любка Попова – директор на дирекция „Разрешителни режими“, ИАОС, тел.: 02/940-64-80.